एह्‌दे 11 रन परैंत मेंडिस ने वाटसन गी पगबाधा करी दित्ता। वाटसन ने 21 गेंदें उप्पर 22 रन दी अपनी पारी इच दौ चौके ते इक छक्का लाया। ब्रैड हैडिन 16 रन बनाइयै मलिंगा दा शिकार बने। माइकल क्लार्क गी उदाना ने अपनी गै गेंद उप्पर लपकी लैता जदके माइक हसी गी मेंडिस ने पगबाधा करी दित्ता। इस बेल्लै आस्ट्रेलिया दी स्थिति मती नाजुक नजर आ दी ही ते ओह्‌दा 150 दे कोल पुज्जना बी मुश्कल लग्गा दा हा। ब डेविड हसी, जानसन ते ली ने मोर्चा खोल्लदे होई खीरी पंञें ओवरें इच ताबड़तोड़ बल्लेबाजी कीती।